Lejligheden er lille men smuk med de hvælvede stjernelofter og enkel indretning. Virginia var super venlig og tilbød på forhånd at købe morgenmad til os. Jeg havde desuden glemt at nævne at vi havde brug for højstol og babyseng i forbindelse med bookingen, men Virginia skaffede alligevel disse faciliterer da jeg bad om det et par dage før ankomst.
Vi havde desværre et problem med mængden af parfume anvendt i lejligheden, som generede os og vi måtte pakke en del tekstiler væk og lufte meget ud. Lejligheden har desuden en lugt af fugt. Der er en affugter, men vi fandt vist ikke ud af at indstille den rigtigt - det havde sikkert hjulpet. Endelig mangler der lidt udstyr i køkkenet.
På trods heraf var vi tilfredse med vores ophold. Desuden er prisen yderst rimelig.